William se jeħel il-ħabs wara 14-il sena jistenna, avolja ilu Ta' 14-il sena William beda jieħu d-droga. Sar għal ħafna snin u anke beda jxerred id-droga. William inqabad ixerridha u tressaq il-Qorti. Din il-ħaġa ilha għaddejja 14-il sena. "Bdejtha ta' 14-il sena. Wara qisek tibda tesprimenta sakemm imbagħad tispiċċa tqum darba filgħodu b'kullimkien juġgħak. Biex tkompli l-ġurnata ta' kuljum, bħal ħafna nies li jieħdu d-droga, tkompli teħodha biex tkompli man-nies u bl-affarijiet li tkun qed tagħmel. Għalhekk nirringrazzja lil Alla li għaddejt minn dan kollu għax jekk żbaljajt u wara dak kollu tgħallimt minn dak li żbaljat, din tiġi tagħlima. Fil-fatt wara dħalt il-Caritas," jispjegalna William. William f'10 snin minn meta ħareġ mill-Caritas ma ħax droga. Ilu 8 snin li qata' s-sigaretti u 7 snin li qata' x-xorb. Fi ftit kliem, illum huwa bniedem li la jixrob, la jpejjep u lanqas jieħu d-droga. William tul dan iż-żmien fetaħ ħanut u impjega n-nies. Imma f'daqqa waħda kellu jneħħiħ dan il-ħanut għax jeħel il-ħabs. "Għalaqtu l-ħanut għax mhux ħa mmexxi negozju minn ġol-ħabs." William jibża' jidħol il-ħabs. "Nibża' mill-ħabs għax dak kollu li bnejt matul dawn is-snin abbli nitilfu." William ma jridx li aħna nħallsu €100 għalih. "Dħalt fis-soċjetà, qed naħdem, għandi l-ħaddiema, inħallas kollox kif sippost u bnejt dan kollu u mbagħad se jitfgħuni ġo ċella u se tħallsu €100 kuljum biex noqgħod il-ħabs." Għalhekk Peppi, minflok il-ħabs jissuġġerixxi affarijiet oħra li għandhom jingħataw lill-persuni li jinsabu f'din is-sitwazzjoni, bħalma jinsab William. "Li taċċetta li meta jrid l-istat jieħu l-urina tiegħek biex jara jekk inti . Li teħel 10 snin biex darbtejn fil-ġimgħa tmur ġo skola u tgħid l-esperjenza tiegħek. U li tingħata 6 xhur kors fejn titgħallem kif tikkomunika mat-tfal." Willam jaċċetta dak li qed jipproponi Peppi. Inti x'taħseb dwar dan?
BIL-FILMAT: Wara 14-il sena jistenna, se jidħol il-ħabs